केंद्रीय राज्यमंत्री संजीव बालियान बंगाल चुनाव में प्रचार के दौरान हुए कोविड पॉजिटिव
केंद्रीय पशुपालन, डेयरी और मत्स्य पालन राज्यमंत्री संजीव बालियान कोरोना पॉजिटिव हुए हैं। इसके बाद उन्होंने खुद को आइसोलेट कर लिया है।
नई दिल्ली: केंद्रीय पशुपालन, डेयरी और मत्स्य पालन राज्यमंत्री संजीव बालियान कोरोना पॉजिटिव हुए हैं। इसके बाद उन्होंने खुद को आइसोलेट कर लिया है। केंद्रीय राज्यमंत्री ने संपर्क में आने वाले लोगों से कोविड टेस्ट कराने की अपील की है।दरअसल, केंद्रीय राज्यमंत्री संजीव बालियान पिछले काफी समय से पश्चिम बंगाल में चुनाव प्रचार के मोर्चे पर डटे थे। इस दौरान कोरोना के लक्षण दिखने पर उन्होंने जांच कराई तो पता चला कि वह भी संक्रमित हो चुके हैं।केंद्रीय राज्यमंत्री ने ट्वीट कर बताया, पश्चिम बंगाल में चुनाव प्रचार के दौरान कोरोना के शुरुआती लक्षण दिखने पर मैंने अपना कोविड टेस्ट कराया, जिसकी रिपोर्ट पॉजिटिव आई है। मैंने स्वयं को आइसोलेट कर लिया है। पिछले कुछ दिनों से मेरे संपर्क में आए सभी साथियों से अनुरोध है कि वो भी अपना कोविड टेस्ट करा लें।